Har yanzu Shugaba Buhari ya gaza nada wasu muhimman mukamai a Gwamnati ▷ NAIJ.COM
Har yanzu Shugaba Buhari ya gaza nada wasu muhimman mukamai a Gwamnati
- Tun kafa Gwamnati kawo yanzu Shugaba Buhari bai nada wasu mukamai ba
- Wannan ya sa ake samun cikas wajen gudanar da sha'anin Gwamnati a Kasar
- Daga ciki wadannan akwai Hukumar RMFAC, NPC, FCC, INEC da FCSC
Jaridar Daily Trust tayi wani nazari inda ta gano akwai mukaman Kwamishinonin Hukumomin Tarayya har 83 da har yau Shugaba Buhari bai nada ba.
Shugaban Kasa Muhammadu Buhari ya dauki lokaci bai nada mukamai ba
Watau tun kafa Gwamnati a tsakiyar 2015 kawo yanzu Shugaban kasa Buhari bai nada wadannan mukamai ba. Wannan ya sa ake samun cikas wajen gudanar da sha'anin Gwamnati a Kasar inda a wasu Jihohin babu aikin da Hukumomin ka iya yayi saboda manyan sun yi ritaya ko wa'adin su ya kare.
KU KARANTA: Shugaba Buhari zai nemi ya zarce a 2019
Kamar yadda rahoton ya zo mana, daga ciki wadannan akwai Hukumar RMFAC mai ware albashin Ma'aikata, da kuma Hukumar NPC ta kidaya, da Hukumar FCC da ke ganin ba a maida wasu saniyar-ware ba a kasar, sannan da Hukumar zabe na kasa da Hukumar da ke kula da Ma'aikatan Gwamnati.
Kwanaki ma dai sai da aka yi ta dauki ba dadi sannan aka nasa Kwanishinonin Hukumar zabe. Wannan ne dai ya sa Majalisa ke neman tursasawa Shugaban kasar ya nada wadannan mukami. Akwai dai mukamai da dama da Gwamnatin Tarayya ta gaza nadawa a Kasar.
Hausa News Gwamnatin Buhari Nadin Mukami Gwamnatin Canji Mukaman Gwamnati
Aishah Ahmad Snail farming Nigeria civil defence Corps salary Nigeria first executive president Nigeria police recruitment